CELEX: C2005/069/16
Language: da
Date: 2005-03-19 00:00:00
Title: Sag C-13/05: Anmodning om præjudiciel afgørelse forelagt ved kendelse afsagt den 7. januar 2005 af Juzgado de lo Social n° 33, Madrid, i sagen Sonia Chacón Navas mod Eurest Colectividades SA

19.3.2005   
            
            
               DA
            
            
               Den Europæiske Unions Tidende
            
            
               C 69/8
            
         Anmodning om præjudiciel afgørelse forelagt ved kendelse afsagt den 7. januar 2005 af Juzgado de lo Social no 33, Madrid, i sagen Sonia Chacón Navas mod Eurest Colectividades SA
   (Sag C-13/05)
   (2005/C 69/16)
   Processprog: spansk
   Ved kendelse afsagt den 7. januar 2005, indgået til Domstolens Justitskontor den 19. januar 2005, har Juzgado de lo Social no 33, Madrid, i sagen Sonia Chacón Navas mod Eurest Colectividades SA forelagt De Europæiske Fællesskabers Domstol en anmodning om præjudiciel afgørelse af følgende spørgsmål:
   
               1.
            
            
               Er en arbejdstager, der er blevet afskediget af virksomheden alene på grund af sygdom, omfattet af den beskyttelse, der følger af direktiv 2000/78 (1), som i henhold til artikel 1 fastlægger en generel ramme for bekæmpelsen af forskelsbehandling på grund af handicap?
            
         
               2.
            
            
               Såfremt det lægges til grund, at sygdomstilfælde ikke er omfattet af det forbud mod forskelsbehandling på grund af handicap, der følger af direktiv 2000/78, og det første spørgsmål følgelig besvares benægtende, ønskes følgende subsidiære spørgsmål besvaret: Kan sygdom anses for en personlig omstændighed, der sidestilles med de omstændigheder, som er omfattet af forbuddet mod forskelsbehandling i direktiv 2000/78?
            
         
      (1)  Rådets direktiv af 27. november 2000 om generelle rammebestemmelser om ligebehandling med hensyn til beskæftigelse og erhverv. EUT L 303 af 2.12.2000, s. 16.